Kandrzin-Koźle
Wspůłrzyndne: 50°21' N 18°12' E
Kandřin-Koźle (pol. Kędzierzyn-Koźle, mjym. Kandrzin-Cosel, Heydebreck, čes. Kandeřín-Kozlí) – mjasto we wojewůdztwje uopolskym, powjat kandřińsko-koźelski, nad Uodrům. Powstouo we 1975 r. s pouůnčyńo štyrech uosobnych uorgańizmůw admińistracyjnych: Kandřina, Koźla, Suawjyńćic a Kuodńicy. Ůtwořyńy Kandřina-Koźla ńy bůuo nale formalńy skupjyńym štyrech mjast, nale přiuůnčyńym do Kandřina we dńu 30 paźdźerńika 1975 třech mjast (Kuodńicy, Koźla i Suawjyńćic) a gminy Suawjyńćice[1]. Gmina Kuodńica ńy wešua we skuad nowygo uorgańizmu, nale zostoua wůnčůna do gmin Leśńica a Zdźešowice[2]. Dźepjyro po štyrech dńach, čyli 3 listopada 1975, zmjyńůno nazwa Kandřina na Kandřin-Koźle[3].
W Koźlu znojduje śe jydyn s nojwjynkšych portůw řyčnych we Polsce. W Kandřińe-Koźlu znejdujům śe jydne s nojwjynkšych we Polsce zakuadův chymičnych – Zakłady Azotowe Kędzierzyn S.A., a tyž holding "Blachowńa". Je to drůge co do wjelgośći mjasto wojewůdztwa uopolskigo pod wzglyndym ličby ludnośći i pjyrše pod wzglyndym uobšaru.
szl_Latn fon_Latn szl_Latn szl_Latn